Vivikka Richt

Vivikka Richt on suomalainen virkamies, viestintäjohtaja ja toimittaja. Richt valittiinhttps://valtioneuvosto.fi/-/1271139/vivikka-richtista-sosiaali-ja-terveysministerion-uusi-viestintajohtaja vuonna 2020 sosiaali- ja terveysministeriön viestintäjohtajaksi. ProCom - Viestinnän ammattilaiset ry palkitsi 6.6.2024 Richtin Vuoden viestintäammattilaisena. 

Richtin työtä sosiaali- ja terveysministeriössä on määrittänyt koronaviruspandemia. Koronaviruksen torjuntaa ja siihen liittyvää viestintää johdettiin STM:stä. Suomalaisia puhuttivat erityisesti maskithttps://www.hs.fi/politiikka/art-2000006667770.html, ohjeistuksethttps://yle.fi/uutiset/3-11623173 ja erilaiset toimintaperiaatteethttps://www.verkkouutiset.fi/kansanedustaja-ihmettelee-stmn-toimintaa-ei-tasta-ota-tolkkua/#0f575cf5. Richtin vetovastuulla ministeriö on myös viestinyt koronarokotuksista ja rajojen terveysturvallisuudesta sekä ottanut käyttöön maan sisäiset kaikkiin matkapuhelimiin lähetettävät varoitustekstiviestit. 

Ennen siirtymistään sosiaali- ja terveysministeriöön Richt työskenteli viestintäjohtajana mm. Vantaan, Riihimäen ja Keravanhttps://www.keski-uusimaa.fi/paikalliset/1450553 kaupungeilla sekä Kansalligalleriassa. Juuri ennen valintaansa STM:n viestinnän johtoon Richt työskenteli Helsingin ja Uudenmaan sote-selvityshenkilön Kari Nenosen neuvonantajatiimissä viestinnän asiantuntijan roolissa. 

Toimittajana Richt työskenteli Yleisradiossa, tehden ohjelmia Ylen eri kanaville pääasiassa radioon vuodesta 1997 vuoteen 2010. Richtin toimittamista ohjelmasarjoista tunnetuimpiin kuuluvat nuorten poliitikkojen keskusteluohjelma Pikkuparlamentti sekä erilaisia mediailmiöitä ympäri Eurooppaa esiin nostanut Julkinen sana.

Vivikka Richt on syntynyt Tampereella ja opiskelluthttps://www.riihimaki.fi/wp-content/uploads/sites/3/2018/05/ekokaari_ke18netti.pdf  tiedotusoppia Tampereen yliopistossa. 

Hän on myös suorittanut Master of Science -tutkinnon Amsterdamin yliopistossa Alankomaissa. Pääaineenaan Richt opiskeli eurooppalaista viestintää (European Communication).

 Lähteet 

Luokka:Suomalaiset virkamiehet
Luokka:Suomalaiset toimittajat
Luokka:Ylen toimittajat
Luokka:Syntymävuosi puuttuu
Luokka:Elävät henkilöt